CELEX: C2006/060/44
Language: da
Date: 2006-03-11 00:00:00
Title: Sag C-460/05: Sag anlagt den  23. december 2005  af Republikken Polen mod Europa-Parlamentet og Rådet for Den Europæiske Union

11.3.2006   
            
            
               DA
            
            
               Den Europæiske Unions Tidende
            
            
               C 60/22
            
         Sag anlagt den 23. december 2005 af Republikken Polen mod Europa-Parlamentet og Rådet for Den Europæiske Union
   (Sag C-460/05)
   (2006/C 60/44)
   Processprog: polsk
   Ved De Europæiske Fællesskabers Domstol er der den 23. december 2005 anlagt sag mod Europa-Parlamentet og Rådet for Den Europæiske Union af Republikken Polen ved Jarosław Pietras.
   Sagsøgeren har nedlagt følgende påstande:
   
               1.
            
            
               Artikel 33, stk. 2, og artikel 43, stk. 3, i Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer annulleres (1).
            
         
               2.
            
            
               Sagen føres på polsk.
            
         
               3.
            
            
               Rådet for Den Europæiske Union og Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Republikken Polens regering har gjort gældende, at en væsentlig proceduremæssig forskrift er blevet tilsidesat på grund af den utilstrækkelige begrundelse for den gældende ordlyd af artikel 33, stk. 2, og artikel 43, stk. 3, i direktiv 2005/36/EF.
   Der fastsættes heri forskellige bestemmelser vedrørende anerkendelsen af erhvervede rettigheder, som finder anvendelse på polske uddannelsesbeviser for sygeplejersker med ansvar for den almene sundheds- og sygepleje og jordemødre, hvilket udgør en undtagelse til bestemmelserne om anerkendelse af erhvervede rettigheder, som finder anvendelse på uddannelsesbeviser for sygeplejersker med ansvar for den almene sundheds- og sygepleje og jordemødre erhvervet i andre medlemsstater. Der gives ikke i betragtningerne til direktiv 2005/36/EF nogen begrundelse for vedtagelsen af disse undtagelsesbestemmelser om anerkendelsen af erhvervede rettigheder for sygeplejersker med ansvar for den almene sundheds- og sygepleje og jordemødre, som har polske erhvervsmæssige kvalifikationer.
   Den manglende begrundelse for vedtagelsen af disse foranstaltninger udgør en tilsidesættelse af EF-traktatens artikel 253, idet de omhandlede foranstaltninger i løbet af det lovgivningsmæssige arbejde, som førte til vedtagelsen af direktiv 2005/36/EF, mistede deres karakter af foranstaltninger, som ikke skal begrundes særskilt. Selv om indholdet af disse foranstaltninger er fastsat i tiltrædelsestraktaten, kan de ikke i lyset af tiltrædelsestraktatens artikel 9 og forløbet af forarbejdet til direktiv 2005/36/EF betragtes som værende tilstrækkeligt begrundede alene på grund af, at deres indhold er fastsat i traktaten.
   
      (1)  EUT L 255 af 30.9.2005, s. 22.